gl pt es gl gl gl lt gl gl it gl gl en cs gl gl gl lt gl gl it gl gl en cs gl en uk gl gl gl gl gl gl gl gl gl es gl gl gl es ro en it es es oc gl gl gl
O PP ve “intolerable” que Formoso utilice a Deputación para os seus intereses persoais e a súa carreira política | PP Provincia A Coruña
O viceportavoz do Partido Popular na Deputación da Coruña e secretario provincial dos populares na provincia, Evaristo Ben, asegurou hoxe que escoita “desagradablemente sorprendido” as palabras do presidente da institución provincial, Valentín González Formoso, nas que reclama ao presidente do PPdeG, Alberto Núñez Feijoo, que decida xa entre Galicia e o PP porque, na súa opinión, a Xunta e os galegos merecen un gobernante a tempo completo.
“É o último que podiamos esperarnos dunha persoa que utilizou unha institución tan importante como a Deputación da Coruña para o seu interese persoal e a súa carreira política cara á secretaría xeral do seu partido”, asegurou Ben, quen non dubidou en subliñar que hai que ter “moi pouca vergoña para dar consellos sen predicar co exemplo”.
Neste sentido, o viceportavoz dos populares incidiu en que a súa formación nunca esixiu que o señor Formoso abandonase a presidencia da institución provincial ou a alcaldía das Pontes. “Sempre mantivemos unha postura de respecto institucional cara ás súas decisións pese ao prexuízo que esta situación está a producir nos veciños da provincia da Coruña”, expuxo.
Dous asistencias en todo o mandato de As Pontes
Non en balde, Ben fixo fincapé no dato de que o señor Formoso só acudiu a dous plenos do seu municipio no que vai de mandato, e chamou a atención no baixo índice de execución orzamentaria en materia de gasto que rexistra a Deputación da Coruña nos últimos anos.
“Son as consecuencias que se derivan de que un presidente da Deputación da Coruña acapare tantas responsabilidades. Ao final non cumpre co seu labor en ningún sitio e a nós, desde o PP, que non o faga como secretario xeral do PSdeG dános igual, pero que iso suceda como alcalde de As Pontes e como responsable máximo da institución provincial parécenos algo intolerable”, subliñou Ben.
Ante esta situación, o secretario provincial reclamou “prudencia” ao líder do PSdeG nos seus discursos porque, na súa opinión, coas declaracións de hoxe en Lugo –lonxe de A Coruña e de As Pontes- queda en evidencia a súa falta de criterio. “Consellos vendo que para min non teño. Esa é a política que predica o señor Formoso que debería preocuparse máis por xestionar as institucións nas que está presente e deixar de obsesionarse polo futuro de terceiras persoas”, apuntou Ben.
O popular aproveitou tamén para poñer en valor o “firme compromiso” que o presidente autonómico sempre demostrou con Galicia e engadiu que, ao contrario do que sucede cun Formoso ao que definiu como “o ausente”, Núñez Feijoo “sempre foi de cara e soubo explicar todas e cada unha das súas decisións aos galegos”.
VOLVER A NOVAS DA PROVINCIA
VOLVER A NOVAS DOS CONCELLOS
Calle Sánchez Bregua 5 y 6  · 4º
15004 A Coruña (A Coruña)
© Partido Popular Provincia de A Coruña 2020 - Deseño web: Chía na Rede
Ver Aviso Legal, Política de Privacidad y Cookies